Συντεταγμένες: 41°4′55.2″N 24°11′24.0″E﻿ / ﻿41.082000°N 24.190000°E﻿ / 41.082000; 24.190000

Η **Φτελιά** είναι πεδινό χωριό της Ανατολικής Μακεδονίας στην Περιφερειακή Ενότητα Δράμας.

Γεωγραφία - Ιστορία
-------------------

Η Φτελιά βρίσκεται στην πεδιάδα της Δράμας σε απόσταση 9 χιλιόμετρα νότια από το κέντρο της πόλης και περίπου 4 χιλιόμετρα από το Δοξάτο (έδρα του δήμου). Έχει υψόμετρο 78 μέτρα από την επιφάνεια της θάλασσας. Διοικητικά υπάγεται στην Περιφέρεια Ανατολικής Μακεδονίας και Θράκης και ανήκει στο Δήμο Δοξάτου με έδρα το Δοξάτο. Η τέως κοινότητα της Φτελιάς είχε συσταθεί με το Διάταγμα της 11/6/1924 και προήλθε από την κοινότητα Δοξάτου η οποία είχε ιδρυθεί το 1919 και περιλάμβανε και τον οικισμό Φτελιά με το όνομα *Εφτελιά*. Το 1927 μετονομάζεται σε Φτελιά. Βρίσκεται στο βόρειο τμήμα του Δήμου Καλαμπάκιου στον οποίο προσαρτήθηκε το 1997, ενώ πλέον ανήκει στο Δήμο Δοξάτου από το 2010.

Οι περισσότεροι κάτοικοι του χωριού είναι απόγονοι προσφύγων από την Ανατολική Θράκη, την Ανατολική Ρωμυλία (Βόρεια Θράκη) και τον Πόντο. Συγκεκριμένα α) από την περιοχή Ναιπκιοϊ (*Naipköy*) της Ανατολικής Θράκης, β) από την πόλη Ορτάκιοϊ της Ανατολικής Ρωμυλίας (ή Ορτάκιο, που σήμερα ονομάζεται Ιβαήλοβγκραντ και βρίσκεται στη Βουλγαρία), γ) από την πόλη Κάβζα και χωριά των περιοχών Κάβζας, Πάφρας, Τραπεζούντας και Σαμψούντας του Πόντου. Μεταγενέστερα στην περιοχή εγκαταστάθηκαν πολλές οικογένειες Σαρακατσαναίων. Ο πληθυσμός του το 1920 αριθμούσε 90 κατοίκους και το 1923 εγκαταστάθηκαν 310 πρόσφυγες από την ανταλλαγή πληθυσμών.

Οι κάτοικοι είναι κυρίως αγρότες που καλλιεργούν καπνά και βαμβάκι. Διαθέτει ομάδα ποδοσφαίρου, τον Άρη Φτελιάς που μετέχει στο τοπικό πρωτάθλημα του νομού Δράμας. Επίσης, λειτουργεί και πολιτιστικός σύλλογος (με παιδικό τμήμα και τμήμα ενηλίκων) που συμμετέχει και στα τοπικά δρώμενα αλλά και σε πανελλαδικά φεστιβάλ. Στον οικισμό εικάζεται ότι υπήρχε ρωμαϊκή κώμη. Ανακαλύφθηκαν επιγραφές που δείχνουν ότι ο οικισμός αυτός υπαγόταν στην ρωμαϊκή αποικία των Φιλίππων.

Κεντρική εκκλησία του χωριού και ενορία είναι οι Άγιοι Ταξιάρχες. Υπάρχει και η εκκλησία του Αγίου Γεωργίου.

Από τη Φτελιά κατάγεται η τηλεπαρουσιάστρια Τατιάνα Στεφανίδου.

Δημογραφικά στοιχεία
--------------------

| Έτος | Πληθυσμός |
| --- | --- |
| 1940 | 1107 |
| 1951 | 1136 |
| 1961 | 1109 |
| 1971 | 901 |
| 1981 | 964 |
| 1991 | 907 |
| 2001 | 981 |
| 2011 | 828 |
| 2021 | 612 |
|

Εξωτερικοί σύνδεσμοι
--------------------

* Η Φτελιά Δράμας από ψηλά στο
* Το Έθιμο της «Μπουμπούνας» και εορτασμός της Καθαράς Δευτέρας στην Φτελιά Δράμας Αρχειοθετήθηκε 2021-05-02 στο Wayback Machine. από τον ιστότοπο

Παραπομπές
----------

1. ↑  *Εγκυκλοπαίδεια Νέα Δομή*. Αθήνα: Τεγόπουλος - Μανιατέας. 1996. σελ. 55, τομ. 35.
2. ↑  «Φτελιά ΔΡΑΜΑΣ, Δήμος ΔΟΞΑΤΟΥ | buk.gr». *buk.gr*. Ανακτήθηκε στις 2 Μαΐου 2021.
3. ↑  «Διοικητικές Μεταβολές Οικισμών». *ΕΕΤΑΑ*. Ανακτήθηκε στις 23 Νοεμβρίου 2020.
4. ↑  «ΕΕΤΑΑ όπως καταγράφετε στο ΕΕΠΥΟ-καταγραφή προσφύγων». *stavrakoudis.econ.uoi.gr*. Αρχειοθετήθηκε από το πρωτότυπο στις 31 Οκτωβρίου 2020. Ανακτήθηκε στις 23 Νοεμβρίου 2020.
5. ↑  Network, Mascot. «ΕΠΣ ΔΡΑΜΑΣ». *www.epsdramas.gr*. Αρχειοθετήθηκε από το πρωτότυπο στις 2 Μαΐου 2021. Ανακτήθηκε στις 2 Μαΐου 2021.
6. ↑  «Το Καλαμπάκι Δράμας». *kalampaki.com*. Ανακτήθηκε στις 24 Νοεμβρίου 2020.
7. ↑  «Ενορίες - Εφημέριοι - Φτελιά - Αγ. Ταξιάρχαι - Ιερά Μητρόπολις Δράμας». *www.imdramas.gr*. Ανακτήθηκε στις 23 Νοεμβρίου 2020.
8. ↑  Κασάπης, Γιάννης. «Η εορτή του Αγίου Γεωργίου στην Φτελιά Δράμας (φωτ.) - DRAMAnia.gr». *dramania.gr*. Αρχειοθετήθηκε από το πρωτότυπο στις 2 Μαΐου 2021. Ανακτήθηκε στις 2 Μαΐου 2021.
9. ↑  «Στατιστικές - ELSTAT». *www.statistics.gr*. Ανακτήθηκε στις 23 Νοεμβρίου 2020.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Δοξάτου |
| --- |
|  |
| Δημοτική Ενότητα Δοξάτου | 
* Άγιος Αθανάσιος
* Αγορά
* Αίγειρος
* Άνω Κεφαλάρι
* Βαθύσπηλο
* Βαθυχώρι
* Δοξάτο
* Ευρύπεδο
* Κάτω Κεφαλάρι
* Κύρια
* Περιστέρια
* Πηγάδια
* Υψηλό
 |
|  |
| Δημοτική Ενότητα Καλαμπακίου | 
* Αγία Παρασκευή
* Καλαμπάκι
* Καλαμώνας
* Νεροφράκτης
* Φτελιά
 |
|  |
| 
* Έδρα: Καλαμπάκι - Ιστορική έδρα: Δοξάτο
 |

 |